**Zápisnica zo zasadnutia výkonného výboru CEVS**

**Dňa 11. Novembra 2016**

***Prítomní, prítomné:***

**Riaditeľka CEVS a IEaSP FF PU:** prof. PhDr. Beáta Balogová, PhD.

**Tajomníčka CEVS:** Mgr. Lenka Kvašňáková, PhD.

**Za IEaSP:** doc. PhDr. Denisa Šoltésová, PhD.

 doc. Mgr. Monika Bosá, PhD.

Mgr. Michaela Skyba, PhD.

**Za IFE FF PU:** prof. PhDr. Viera Bilasová, CSc.

**Za IVPR pri MPSVaR:** doc. PhDr. Kvetoslava Repková, PhD.

**Za GTF PU:** doc. Mgr. Kamil Kardis, PhD.

**Za UKF, Nitra:** doc. PaedDr. Ctibor Határ, PhD.

**Za ISM Slovakia Prešov:** Ing. Eva Hvizdová, PhD., MBA

**Za UPJŠ, Košice:** prof. PhDr. Eva Žiaková, CSc.

**Za TU, Trnava:** prof. PaedDr. Jana Levická, PhD.

**Za Karlovu univerzitu v Prahe:** PhDr. Eva Dragomirecká, PhD.

**Za Univerzitu** **Rzeszów, Poľsko:** doc. Dr. Marta Uberman, PhD.

**Za UP, Česká republika:** doc. PhDr. Jaroslav Veteška, PhD.

**Za UHK, Česká republika:** PaedDr. Monika Žumárová, Ph.D.

**Za KU v Ružomberku:** PhDr. Mgr. Ján Knapík, PhD.

**Hosťky:** PhDr. Petra Jedličková, PhD.

 Mgr. Emília Antolíková

***Neprítomní, neprítomné – ospravedlnená neúčasť:***

**Za FF PU:** prof. PhDr. Vasil Gluchman, PhD.

**Za UHK, Česká republika:** Mgr. Zuzana Truhlářová, PhD.

**Za Univerzitu Szczeczin, Poľsko:** Dr. Beata Bugajska, PhD.

**Program:**

* Otvorenie a privítanie členov výkonného výboru
* Odovzdanie poverení členom výkonného výboru CEVS
* Sumarizácia aktivít CEVS za predošlé obdobie
* Stratégia rozvoja CEVS na nasledujúce obdobie
* Diskusia – rôzne
1. **Otvorenie, privítanie, agenta CEVS:**

*Prof. PhDr. Beáta Balogová, PhD.:* v úvode zasadnutia výkonného výboru CEVS privítala prítomných a prítomné, zvlášť nových členov. Ospravedlnila neprítomných za neúčasť. V krátkosti pripomenula dôvody vzniku Centra a zdôraznila význam naplnenia stanovených cieľov. Následne boli slávnostne odovzdané menovacie dekréty prítomným členom a členkám Výkonného výboru CEVS na ďalšie obdobie.

1. **Sumarizácia aktivít CEVS za predošlé obdobie:**

*Prof. PhDr. Beáta Balogová, PhD.* prezentovala vedecko-výskumné, odborné a expertízne aktivity organizované a spoluorganizované CEVS s dôrazom na možnosti bližšieho preštudovania v rámci spracovaných správ o činnosti CEVS (uverejnené na webstránke CEVS):

* *Správa o činnosti Centra pre edukáciu a výskum seniorov (CEVS) na FF PU v Prešove za rok 2012-2013 (*BALOGOVÁ, REPKOVÁ, KVAŠŇÁKOVÁ, 2015) – v printovej podobe In GOGOVÁ, Lenka (ed.) Kľúčové kompetencie pre celoživotné vzdelávanie IV: ročenka Centra celoživotného a kompetenčného vzdelávania Prešovskej univerzity v Prešove. Prešov: Vydavateľstvo Prešovskej univerzity, s. 198 – 213. ISSN 1338-3388,
* *Správa o činnosti CEVS 2014,*
* *Správa o činnosti CEVS 2015.*
1. **Stratégia CEVS na ďalšie obdobie:**

Stratégia CEVS na ďalšie obdobie (bude zakomponovaná do správy o činnosti za rok 2016), možnosti, výzvy:

1. *Prof. PhDr. Beáta Balogová, PhD.* Možnosti výskumu v oblasti kreatívneho priemyselu seniorov so zamerním na špecifiká východoslovenského regiónu (opál, čipka..). Vychádzajúc z predošlej úspešnej spolupráce s Hornozemplínskou knižnicou vo Vranove nad Topľou, ISM Slovakia..
2. *Prof. PhDr. Beáta Balogová, PhD.* Pokračovanie vo výskumnej činnosti v oblasti socioterapie seniorov. Možnosť zamerať číslo časopisu Journal socioterapie na túto tému. Výzva: zasielať štúdie venované seniorskej problematike.
3. *Prof. PhDr. Beáta Balogová, PhD.* Výskumné zameranie: vypracovanie modelu seniorského poradenstva – poradenstvo pre seniorov so zameraním na situácie zlého zaobchádzania so seniormi.
4. *Prof. PhDr. Beáta Balogová, PhD.* Seniorský audit.
5. *Prof. PhDr. Beáta Balogová, PhD.* Možnosť usporiadania esejistickej súťaže – Obraz seniora očami študentov.
6. Aktivity zamerané na osvetovú činnosť – praktickú činnosť: prednášky pre verejnosť, mediálna prezentácia (TV, rozhlas). Ponuka spolupráce od *PhDr. Mgr. Jána Knapíka, PhD.* – moderátora TV Lux – možnosť zamerať televíznu reláciu na zadanú (žiadanú, problematickú) tému.
7. *Doc. Mgr. Monika Bosá, PhD.* navrhla sústrediť výskumné zámery na oblasť problematiky predlžovania veku vstupu do dôchodku (pohľad sociálny, etický – sú očakávania na prispôsobenie sa seniorov a nie na potreby zmeny trhu práce).
8. *Prof. PhDr. Beáta Balogová, PhD.* Možnosť vytvorenia akcie – spoločná prezentácia prózy seniorov a senioriek z Vranova nad Topľou, Popradu a Prešova (nadviazať na tradíciu už publikovaných zbierok básní - p. Pustajová, p. Sekeráková).

Výzva na zváženie možností zapojenia sa do plánovaných aktivít, príp. výzva na predkladanie vlastných návrhov bude distribuovaná členom a členkám CEVS mejlovou formou.

**4. Iné:**

*Prof. PhDr. Beáta Balogová, PhD.* Pozvánka na vianočný koncert speváckeho zboru *Canto Vero*, a plánovaný letný Festival komunitnej hudby v roku 2017.

V Prešove, 18.11.2016

Spracovala: Mgr. Lenka Kvašňáková, PhD.